คนอุดรฯ นั่งรถฟรีจากภูเก็ตถึงบ้านแล้ว นำส่งเข้าค่ายฮีโร่กักตัว 38 คน
ชาวอุดรธานีที่ตกค้างในภูเก็ต นั่งรถทัวร์ฟรีกลับมาถึงบ้านแล้ว โดย ผู้ว่าฯ มารอต้อนรับ เข้ากักตัวในค่ายฮีโร่อีก 38 คนที่หอพักหญิง มหาวิทยาลัยราชภัฏอุดรธานี โดยยังมีคนตกค้างอีกกว่า 200 คนเมื่อเวลา 12.00 น. วันที่ 21 พฤษภาคม 2563 ที่ศูนย์กักกันตัวกลุ่มเสี่ยง ค่ายฮีโร่ หอพักหญิง มหาวิทยาลัยราชภัฏอุดรธานี นายนิรัตน์ พงษ์สิทธิถาวร ผวจ.อุดรธานี นางกุสุมาล พงษ์สิทธิถาวร ประธานแม่บ้านมหาดไทยอุดรธานี นายอุเทน หาแก้ว รองสาธารณสุข จ.อุดรธานี นายสุวิทย์ พิพัฒน์วิไลกุล ประธาน บริษัทเมืองอุตสาหกรรมอุดรธานี จำกัด พร้อมคณะมอบขนมหวานให้กับฮีโร่ที่รับการกักกันตัว 200 คน และเจ้าหน้าที่ ซึ่งเป็นการสนับสนุนเพิ่มเติมทุกวันจากนั้นร่วมกันต้อนรับ ฮีโร่ ที่เดินทางจาก จ.ภูเก็ต ในโครงการ ผู้ว่าอุดรพาเมือบ้าน ชุดที่ 3 จำนวน 38 คน เป็นหญิง 21 คน ชาย 13 คน และเด็ก 4 คน ด้วยรถบัสปรับอากาศ 2 คัน เมื่อเดินทามาถึงได้รับการคัดกรอง ตามขั้นตอนฉีดพ่นร่างกาย สิ่งของ และกระเป๋าเดินทาง ด้วยยาฆ่าเชื้อ ล้างมือด้วยเจล ตรวจวัดอุณหภูมิ รับเอกสาร ประกอบด้วย กระดาษประจำตัว ข้อปฏิบัติตนเอง คิวอาร์โค้ด และแจ้งหมายเลขโทรศัพท์ ก่อนเข้ารับการกักกันตัว 14 วันผวจ.อุดรธานี กล่าวกับกลุ่มฮีโร่ทั้ง 38 คน ถึงที่มาที่ไปของค่ายฮีโร่ว่า คำว่า ฮีโร่ หมายถึงทุกคนที่เดินทางกลับจากภูเก็ต และมารับการกักกันตัวที่นี่ 14 วัน และมีสองความหมาย ความหมายแรกเปรียบทุกคนไปทำงานภูเก็ต เป็นฮีโร่ไปทำงานส่งเงินกลับบ้าน ช่วยเหลือครอบครัวที่อุดรธานี ความหมายที่สองเมื่อทุกคนกลับบ้าน และเป็นฮีโร่เข้ามารับการกักกันตัว ที่ส่งผลดีกับครอบครัว เพื่อบ้าน และชาวอุดรธานีค่ายฮีโร่แห่งนี้มีผู้เดินทางจากภูเก็ต ทั้งที่เดินทางมาด้วยรถยนต์ตนเอง รถยนต์รับจ้าง รถยนต์เช่าเหมา ซึ่งต้องเสียค่าใช้จ่ายสูง และยังหารถเดินทางกลับไม่ได้ ทำให้เกิดโครงการ ผู้ว่าอุดรพาเมือบ้าน เพื่อจัดหารถพาชาวอุดรฯกลับบ้าน โดยไม่ต้องเสียค่าใช้จ่ายแต่อย่างใด ซึ่งมีนายสุวิทย์ พิพัฒน์วิไลกุล หรือเสี่ยต้อย พ่อค้านักธุรกิจชาวอุดรธานี ร่วมกับสมาคมฮากกาอุดรธานี ออกค่าใช้จ่ายในการเดินทางให้ทั้งหมด ชุดนี้เป็นชุดที่ 3 จำนวน 7 คันรถแล้วนายนิรัตน์ กล่าวผวจ.อุดรธานี กล่าวอีกว่า สำหรับเหล่า 38 ฮีโร่ด้วยว่า มาอยู่ในค่ายฮีโร่มีที่พักดี เครื่องนอนพร้อม แม้ไม่มีเครื่องปรับอากาศ แต่มีอาหารวันละ 3 มื้อ มีขนมหวานอีกวันละ 1 ครั้ง น้ำดื่ม น้ำแข็งพร้อมตลอดเวลา โทรศัพท์มือถือใช้ได้ สั่งอาหารภายนอกมาส่งได้ ขอให้ทุกคนอยู่ให้ครบ 14 วัน ถ้าใครอยู่ไม่ครบ จะต้องเสียค่ารถ ค่าที่พัก ค่าอาหารคืนด้วย แล้วก็ยิ้มเชิงหยอกล้อกับผู้ที่เข้ากักตัวผู้สื่อข่าวรายงานด้วยว่า ตั้งแต่วันที่ 2-21 พ.ค.63 มีผู้เข้ารับการกักกันตัวที่ ค่ายฮีโร่ 516 คน แยกเป็นลงทะเบียนเดินทางออกมา 380 คน ไม่ได้ลงทะเบียนเดินทางออกมา 98 คน ส่วนหนึ่งได้รับอนุญาตให้กลับบ้าน หลังจากรับการกักกันตัวครบ 14 วัน ยังเหลือผู้ที่รับการกักกันตัวอยู่อีก 256 คน แยกเป็นกักตัวอยู่ที่ค่ายฮีโร่ 238 คน ส่งไปกักกันตัวที่โรงพยาบาลชุมชน 18 คนทั้งนี้ ยังมีชาวอุดรธานีที่ลงทะเบียน ขอเดินทางออกจาก จ.ภูเก็ต แต่ยังไม่ได้เดินทางออกมาอีกราว 200 คน สำหรับการเดินทางมาชุดที่ 3 มีผู้แสดงตัวขอเดินทางมา 50 คน โดยรถบัสปรับอากาศจัดที่นั่งได้คันละ 25 คน แต่เมื่อมีการคัดกรองก่อนเดินทางมา ไม่สามารถเดินทางได้เนื่องจาก อาศัยอยู่ในพื้นที่มีความเสี่ยงสูง ไม่อนุญาตให้เดินทาง และมีไข้สูงเกินกำหนด.
ชาวอุดรธานีที่ตกค้างในภูเก็ต นั่งรถทัวร์ฟรีกลับมาถึงบ้านแล้ว โดย ผู้ว่าฯ มารอต้อนรับ เข้ากักตัวในค่ายฮีโร่อีก 38 คนที่ หอพักหญิง มหาวิทยาลัยราชภัฏอุดรธานี โดยยังมีคนตกค้างอีกกว่า 200 คน
โควิด-19,ไวรัสโคโรนา,อุดรธานี,คนอุดรธานี,กักตัว 14 วัน,ค่ายฮีโร่,นิรัตน์ พงษ์สิทธิถาวร,ข่าวทั่วไป